เคยโดนแมวตัวเองกัดตอน 8เดือนที่ผ่านมาค่ะ ได้รับวัคซันครบ แต่ฉีดบาดทะยักไม่ครบ ล่าสุดเมื่อวันที่ 30 กรกฎาคม 2562 โดนแมวกัดอีกรอบ จึงไปหา ฉีดยาบาดทะยักใหม่ แต่ไม่ได้ฉีดยากระตุ้นค่ะ น้องแมวเลี้ยงระบบปิด มีเเินเล่นข้างนอกบ้าง แบบพาไปเดินเล่น แมวฉีดวัคซีนพิษสุนัขบ้าไปแล้ว 1เข็ม หนูจะเป็นไรมั้ยคะ วิตกกังวลมากค่ะ
สวัสดีค่ะ หากได้ฉีดวัคซีนพิษสุนัขบ้าครบตามกำหนดนัดไปแล้วเมื่อ 8 เดือนก่อน เมื่อโดนแมวกัดอีก หากเกิดบาดแผลหรือรอยช้ำที่ผิวหนัง ก็ควรฉีดวัคซีนกระตุ้น 2 เข็มค่ะอย่างไรก็ตาม หากเป็นแมวที่เลี้ยงเอง โดยเลี้ยงแบบระบบปิด และแมวได้รับการฉีดวัคซีนป้องกันพิษสุนัขบ้าแล้ว อาจใช้วิธีเฝ้าสังเกตอาการแมวไปก่อนก็ได้ค่ะ โดยหากแมวไม่ตายภายใน 4-5 วัน แสดงว่าแมวไม่ได้เป็นโรคพิษสนุขบ้า และก็จะไม่ติดโรคพิษสุนัขบ้ามา จึงไม่จำเป็นต้องฉีดวัคซีนกระตุ้นค่ะสำหรับวัคซีนป้องกันบาดทะยัก หากในสมัยเป็นเด็กทารกและเด็กเล็กได้รับการฉีดวัคซีนตามกำหนดอายุ ก็ย่อมได้รับวัคซีนป้องกันบาดทะยักครบมาแล้ว ดังนั้น เมื่อได้ฉีดวัคซีนบาดทะยักไปเมื่อ 8 เดือนก่อน โดยแม้จะฉีดไปเพียง 1 เข็ม ก็จะถือเป็นการฉีดกระตุ้น และในครั้งนี้ เมื่อโดนแมวกัด จึงยังไม่จำเป็นต้องฉีดกระตุ้นอีกค่ะส่วนบาดแผล หากมีเลือดออก ก็อย่าลืมล้างทำความสะอาดด้วยสบู่ และใส่ยาฆ่าเชื้อ เช่น โพวิโดน ไอโอดีน เป็นต้น และหลีกเลี่ยงไม่ให้แผลโดดนน้ำจนกว่าจะหายค่ะ